Къэгъэзэж Жыраслъэн и фэеплъыр
«ТекIуэныгъэм и автограф» къэралпсо Iуэхугъуэр Къэбэрдей-Балъкъэрми щокIуэкI.
Урысей гвардием Къэбэрдей-Балъкъэрым щиIэ и къудамэм IуэхущIапIэхэр хъумэнымкIэ Налшык къалэ дэт и IэнатIэм и инспектор нэхъыжь, полицэм и капитан Къэгъэ-зэж Азэмэт, кърахьэжьа Iуэхум ипкъ иткIэ, тепсэлъыхьащ и адэшхуэ Къэгъэзэж Жыраслъэн и зауэ гъуэгуанэм.
Хьэмзэт и къуэ Жыраслъэн 1942 гъэм Дзэ Плъыжьым ираджащ. Ди жагъуэ зэрыхъунщи, абы фронтым щигъэкIуа зэманыр тIэкIу кIэщIыIуэу къыщIэкIащ: Кавказ Ищхъэрэр зыхъумэ 37-нэ армэм хэту, ар 1942 гъэм жэпуэгъуэм и 29-м, лIыхъужьыгъэ зэрихьэу, къаукIащ.
«Си адэшхуэм и цIэр къыщыхэIущIыкIащ щыщIалъхьэжа щIы-пIэм щыхуагъэува фэеплъми, къыщалъхуа Жэмтхьэлэ къуажэм дэт фэеплъ мывэ пхъэбгъуми, иратхащ Къэбэрдей-Балъкъэрым и ЩIыхь тхылъми», — къыхигъэщащ Урысей гвардием хэт Къэгъэзэж Азэмэт.
ЛЫКЪУЭЖЬ Маринэ.
